OECD - Wikipedia

# OECD

### vanuit Wikipedia, die vrye ensiklopedie.

OECD lidlande

Lidstate van die OECD

- Duitsland sedert 1949
- Australië sedert 1971
- Oostenryk
- België
- Kanada
- Europese Gemeenskap
- Suid-Korea sedert 1996
- Denemarke
- Spanje
- VSA sedert 1960
- Finland sedert 1969
- Frankryk
- Griekeland
- Hongarye sedert 1996
- Ierland
- Ysland
- Italië
- Japan sedert 1964
- Luxemburg
- Meksiko sedert 1994
- Noorweë
- Nieu-Seeland sedert 1973
- Nederland
- Pole sedert 1996
- Portugal
- Verenigde Koninkryk
- Slowakye sedert 2000
- Swede
- Switserland
- Tsjeggiese Republiek sedert 1995
- Turkye

Die Organisasie vir Ekonomiese Samewerking en Ontwikkeling (Engels: Organisation for Economic Cooperation and Development, OECD, Frans: L'Organisation de coopération et de développement économiques (OCDE) is 'n internasionale organisasie van ontwikkelde lande wat 'n demokratiese regeringstelsel en 'n markekonomie in gemeen het.

Die OECD is die opvolger van die Organisasie vir Europese Ekonomiese Samewerking (OEEC) wat van 1948 tot 1960 bestaan het en wat 'n belangrike rol gespeel het in die uitvoer van die Marshallplan en by die politieke stabilisering van Wes-Europa.

Die OECD is gestig met die Paryse ooreenkoms van 14 Desember 1960, wat op 30 September 1961 in werking tree. Die OECD bestaan uit 30 lidlande, met Engels en Frans as sy voertale, en publiseeer gereeld statistiese verslae oor diverse aanwysers soos die BBP, bevolking, inflasie ens. Die organisasie se hoofkantoor is in Château de la Muette in Parys.

## [wysig] Lidlande

Op 14 Desember 1960 teken twintig lande die OECD verdrag. Daaarna sluit tien ander lande by die OECD aan. Die OECD bestaan vandag uit die hoof nywerheidslande van Europa (23), Noord-Amerika (3), die Verre Ooste (2) en Oseanië (2) in.

## [wysig] Ekonomiese idees

Die OECD speel 'n belangrike rol in pogings tot multilaterale regulering van belegging. Van 1995 tot 1998 maak 'n onderhandelingsforum die skep van 'n multilaterale ooreenkoms oor belegging (Frans: L'accord AMI, Engels: multilateral agreement on investment) wat vandag die grondslag vir baie bilaterale oorneekomste vorm, moontlik. Daar moet gelet word daarop dat die ooreenkoms vandag hoofsaaklik op bilaterale vlak bestaan wat die state tussen mekaar gesluit het wanneer hulle die behoefte daarna voel (byvoorbeeld: die ooreenkoms tussen die Switserse Federaale Raad en die regering van die Verenigde Arabiese Emirate handel oor wedersydse bevordering en beskerming van beleggings RS 0.975.232.5).

Die rigsnoer vir die behandeling van buitelandse belegging in 1992 uitgebrei binne die Internasionale Heropbou en Ontwikkelingsbank (Frans: Banque Internationale pour la Reconstruction et le Développement (BIRD) Engels: International Bank for Reconstruction and Development (IBRD)) verteenwoordig 'n ander bron van inspirasie vir die opstel van ooreenbkomste vir die beskerming van belegging.

Op die internasionale vlak is dit tot nou toe moeilik om konsensus te bereik. Die Verenigde Nasies (meer spesifiek Die Verenigde Nasies Kongress oor Handel en Ontwikkeling - Engelse: United Nations Conference on Trade and Development (UNCTAD)) kan intussen 'n rol speel, die state wantrou die VN aangesien dit begaan is oor die internasionale ekonomiese regte van alle lande (wat alle lande, ryk of arm gelyk beskou).

Gedurende die konferensies van die Wêreldhandelsorganisasie (WHO) in Singapoer (2001) en Genève (2004) is daar nog geen ooreenkoms bereik nie, tog gaan die WHO voort met die reëling van vraagstukke op die gebied van handel, dienste en intellektuele eiendom. Dit hou hom egter nie besig met die beskerming en ontwikkeling van internasionale beleggings nie. Daar bestaan verwagtings dat die organisasie hierdie probleme in die nabye toekoms sal aanpak en oplos.

Tans volg die leierskap van die organisasie 'n neoliberale beleid, wat 'n breuk maak met die Keynesiaanse beginsels en die vanuit sosialistiese leerstellings ontleende konsep van die welvaartstaat, wat in die sogenaamde "glorieryke drie dekades" tussen 1945 en 1975 algemeen aanvaar is. Dat die state hulleself teruggetrek het van hulle voormalige sosiale beleid, strek tot voordeel van groot nasionale en multinasionale ondernemings.

## [wysig] Sekretaris-Generaals

- José Angel Gurria (Meksiko), gewese minister van finansies, 06/2006
- Donald J. Johnston (Kanada) 06/1996 - 06/2006
- Jean-Claude Paye (Frankryk) 10/1984 - 05/1996
- Emile van Lennep (Nederland) 10/1969 - 09/1984
- Thorkil Kristensen (Denemarke) 09/1961 - 09/1969

## [wysig] Eksterne Skakels

- http://www.oecd.org (Engels, Frans)
- OECD Factbook 2005 (Englels)
- Geskiedenis van die OECD

Ontsluit van "http://af.wikipedia.org../../../o/e/c/OECD_bdbe.html"

Kategorie: Ekonomie

##### Views

- Artikel
- Bespreking
- Huidige wysiging

##### Soek

##### Ander tale

- العربية
- Беларуская
- Български
- Català
- Česky
- Dansk
- Deutsch
- Ελληνικά
- English
- Español
- Euskara
- Suomi
- Français
- עברית
- Italiano
- 日本語
- 한국어
- नेपाल भाषा
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Svenska
- ไทย
- Türkçe
- Tiếng Việt
- 中文